|  |
| --- |
| **JAVNI NATJEČAJ****ZA DODJELU POTPORE MALE VRIJEDNOSTI ZA PRIMARNU POLJOPRIVREDNU PROIZVODNJU U 2017.** |

 Na temelju točke 7. Programa održivog razvoja poljoprivrede, šumarstva i ruralnog prostora (Službeni glasnik Grada Zagreba 3/16) i članka 8. stavka 2. Pravilnika o dodjeli potpora male vrijednosti za primarnu poljoprivrednu proizvodnju (Službeni glasnik Grada Zagreba 8/16 i 2/17) gradonačelnik Grada Zagreba raspisuje

|  |
| --- |
| **1. PREDMET NATJEČAJA**  |

Predmet ovoga natječaja je prikupljanje prijava za dodjelu potpora male vrijednosti za primarnu poljoprivrednu proizvodnju u 2017.

Primarna poljoprivredna proizvodnja je proizvodnja poljoprivrednih proizvoda iz tla ili stočarstva navedenih u Prilogu I. Ugovoru o funkcioniranju Europske unije bez obavljanja dodatnih radnji kojima bi se promijenila priroda tih proizvoda.

Poljoprivredni proizvodi su proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000 o zajedničkom uređenju tržišta proizvodima ribarstva i akvakulture.

Natječaj će biti otvoren do 1.svibnja 2017.

|  |
| --- |
| **2. VRSTA I VISINA FINANCIJSKE POTPORE MALE VRIJEDNOSTI** |

Potpore male vrijednosti se dodjeljuju iz Proračuna Grada Zagreba kao bespovratna novčana sredstva u obliku subvencija, uz iznimku:

1. potpora čiji je iznos određen na temelju cijene ili količine proizvoda stavljenih na tržište,
2. potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,
3. potpora uvjetovanih korištenjem domaćih umjesto uvoznih proizvoda.

Ukupan iznos potpora male vrijednosti koji je dodijeljen jednom poduzetniku ne smije prelaziti iznos od 15.000,00 EUR-a protuvrijednosti po srednjem tečaju EK (InforEuro za mjesec odobrenja) tijekom bilo kojeg razdoblja od tri fiskalne godine.

Fiskalna godina traje od 1. siječnja do 31. prosinca. Za izračun maksimalnog iznosa potpore iz stavka 1. ovog članka uzima se u obzir tekuća fiskalna godina u kojoj se dodjeljuje potpora male vrijednosti i prethodne dvije fiskalne godine.

Najviši iznos potpore male vrijednosti iznosi 100% od iznosa troškova za aktivnosti prije svih odbitaka poreza i drugog troška. Porez na dodanu vrijednost (PDV) nije prihvatljiv trošak pri odobrenju potpora.

Potpora male vrijednosti se može dodijeliti isključivo za aktivnosti započete u godini u kojoj se potpora dodjeljuje.

|  |
| --- |
| **3. TKO SE MOŽE PRIJAVITI NA NATJEČAJ** |

Na natječaj se može prijaviti jedan poduzetnik koji se bavi primarnom poljoprivrednom proizvodnjom bez obzira na organizacijski oblik ili način financiranja i koji kumulativno ispunjava sljedeće uvjete:

* da je upisan u Upisnik poljoprivrednika,
* da je nositelj obiteljskog poljoprivrednog gospodarstva ili vlasnik obrta s prebivalištem u Gradu Zagrebu ili pravna osoba sa sjedištem u Gradu Zagrebu,
* da aktivnosti za koje je odobrena potpora male vrijednosti obavlja na vlastitom gospodarstvu na području Grada Zagreba i/ili Zagrebačke županije.

Jedan poduzetnik je pojam koji obuhvaća jedno poduzeće, te sva poduzeća koja su izravno ili preko jednog ili više drugih poduzeća u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeće u smislu ovog pravilnika je fizička ili pravna osoba ili skupina fizičkih ili pravnih osoba koje obavljaju poljoprivrednu djelatnost na poljoprivrednom gospodarstvu (dalje u tekstu: PG), a obuhvaća sljedeće organizacijske oblike:

1. obiteljsko poljoprivredno gospodarstvo (u daljnjem tekstu: OPG);
2. obrt registriran za obavljanje poljoprivredne djelatnosti;
3. trgovačko društvo ili zadrugu registriranu za obavljanje poljoprivredne djelatnosti;
4. drugu pravnu osobu.

|  |
| --- |
| **4. AKTIVNOSTI ZA KOJE SE DODJELJUJE POTPORA** |

Potpora male vrijednosti dodjeljivat će se za sljedeće aktivnosti u primarnoj poljoprivrednoj proizvodnji:

1. kupnja rasplodnih domaćih životinja, peradi i pčela;
2. kupnja sjemena i sadnog materijala;
3. kupnja, građenje, rekonstrukcija, adaptacija i/ili opremanje zatvorenih/zaštićenih prostora i objekata te ostalih gospodarskih objekata;
4. kupnja ili zakup poljoprivrednog zemljišta u zonama izvan građevinskih područja naselja u funkciji podizanja novih nasada ili stočarske proizvodnje;
5. kupnja nove i rabljene poljoprivredne mehanizacije, strojeva i opreme od ovlaštenih trgovačkih društava;
6. podizanje novih i/ili rekonstruiranje postojećih višegodišnjih nasada;
7. uređenje i poboljšanje kvalitete poljoprivrednog zemljišta u svrhu poljoprivredne proizvodnje;
8. aktivnosti na pripremi prve prodaje vlastitih poljoprivrednih proizvoda preprodavačima ili prerađivačima (oprema za pakiranje i sortiranje, kalibrator, box palete, silosi, sušilice, komušač za lješnjake, drobilica i strojevi za čišćenje koštičavog voća);
9. stjecanje potrebnih stručnih znanja i sposobnosti za obavljanje primarne poljoprivredne proizvodnje;
10. operativno poslovanje PG-a maksimalno do 10% ukupne vrijednosti odobrene potpore za aktivnosti iz podtočaka 1. do 9. ove točke.

Aktivnosti iz podtočaka 4., 9. i 10. ove točke ne mogu se prikazati kao jedine aktivnosti prikazane u poslovnom planu.

|  |
| --- |
| **5. NAČIN I MJESTO PODNOŠENJA PRIJAVA** |

Prijava na natječaj podnosi se na obrascu PMV koji se može preuzeti u Gradskom uredu za poljoprivredu i šumarstvo, Zagreb, Avenija Dubrovnik 12/IV i PU Sesvete, Trg D. Domjanića 4/III, soba 39, svakog radnog dana od 9,00 do 15,00 sati, a dostupan je i na internetskoj stranici Grada Zagreba ([www.zagreb.hr](http://www.zagreb.hr)).

Propisani obrasci ispunjavaju se na pisaćem stroju ili na računalu, prema na njima istaknutim uputama i sukladno Uputama za prijavitelje na javni natječaj koje su sastavni dio natječajne dokumentacije.

Prijave na natječaj dostavljaju se zajedno s propisanom dokumentacijom u zatvorenoj omotnici s naznakom: „JAVNI NATJEČAJ ZA DODJELU POTPORE MALE VRIJEDNOSTI ZA PRIMARNU POLJOPRIVREDNU PROIZVODNJU U 2017.“ i to poštom preporučeno ili neposredno u pisarnicu gradske uprave na adresu:

***GRAD ZAGREB***

***Gradski ured za poljoprivredu i šumarstvo***

***Avenija Dubrovnik 12, 10000 Zagreb***

Sva pitanja u vezi s natječajem mogu se tijekom trajanja natječaja poslati na e-mail: vlasta.ranogajec@zagreb.hr najkasnije 5 dana prije isteka roka za predaju prijava na natječaj.

Sve informacije u vezi s natječajem mogu se dobiti na telefone: 658-5684, 658-5682, 658-5647,

658-5605, (610 1695, Sesvete) i 658-5683.

|  |
| --- |
| **6. SADRŽAJ PRIJAVE** |

Uz Obrazac PMV prilaže se sljedeća dokumentacija:

1. **Osnovna dokumentacija:**
* dokaz pravne osobnosti ovisno o organizacijskom obliku:

- OPG: osobna iskaznica nositelja,

- obrtnik: izvadak iz obrtnog registra (ne stariji od 6 mjeseci od dana podnošenja prijave),

- trgovačko društvo ili zadruga: obavijest o razvrstavanju poslovnog subjekta prema NKD-u i

 izvadak iz sudskog registra (ne stariji od 6 mjeseci od dana podnošenja prijave),

- udruga: izvadak iz registra udruga (ne stariji od 6 mjeseci od dana podnošenja prijave),

- proizvođačka organizacija: rješenje o registraciji;

* ugovor o otvaranju žiro-računa i potpisni karton ili kartica žiro-računa te dokaz o IBAN transakcijskom računu;
* izvadak iz Upisnika poljoprivrednika ili kompletan ispis iz aplikacije „Agronet“ (osnovna kartica, članovi, zemljište, stočni fond);
* izjava o korištenju potpora male vrijednosti;
* izjava o povezanosti s drugim poduzetnicima;
* poslovni plan;
* potvrda Porezne uprave o nepostojanju dugovanja prema Gradu Zagrebu (ne starija od 30 dana od dana podnošenja prijave);
* potvrda Zagrebačkog holdinga o nepostojanju dugovanja prema Gradu Zagrebu (ne starija od 30 dana od dana podnošenja prijave);
* dokaz o vlasništvu i/ili posjedu poljoprivrednog zemljišta ili poljoprivrednog i/ili gospodarskog objekta (ukoliko nije evidentirano u izvatku iz Upisnika poljoprivrednika);
* predračun/ ponuda/ račun, odnosno predugovor o kupoprodaji ili pismo namjere ako nije moguće izdavanje ponude/ predračuna/ računa (izdani u tekućoj godini).
1. **Dokumentacija vezana uz kriterij financijsko tržišnog pokazatelja poslovanja:**
* za subjekte u sustavu poreza na dobit: BON-1 za 2016., BON-2 ili SOL-2 (ne stariji od 30 dana od dana podnošenja prijave);
* za obrte i OPG-e u Registru poreznih obveznika koji vode poslovne knjige: ovjerena Prijava poreza na dohodak za 2016. – obrazac DOH, Rješenje o utvrđenom porezu na dohodak za 2015., Knjiga primitaka i izdataka za 2016. s rekapitulacijom;
* za nove obveznike paušalnog oporezivanja: potvrda ili rješenje o upisu u Registar paušalnih poreznih obveznika;
* za porezne obveznike paušalnog oporezivanja u 2016: porezno rješenje ili drugi odgovarajući dokaz;
* evidencija o prodaji (za prijavitelje koji nisu u poreznom sustavu);
* potvrda ili drugi dokument kojim dokazuje prodaju na tržnicama Grada Zagreba i/ ili ugovor ili drugi odgovarajući dokaz o osiguranom tržištu.

1. **Dodatna dokumentacija vezana uz ostale kriterije dodjele:**
* kriterij prirodni resursi – stočni fond - potvrda o broju, vrsti i kategoriji grla stoke od HPA ili nadležne veterinarske organizacije (za stoku) / potvrda Hrvatskog pčelarskog saveza o broju evidentiranih košnica iz Evidencije pčelara i pčelinjaka iz prethodne godine (za pčelinje zajednice);
* kriterij ljudski resursi – stručna sprema – svjedodžba/ diploma nositelja ili članova PG o stručnoj spremi i struci, dokaz o završenom programu osposobljavanja za poljoprivrednu djelatnost kojom se bavi PG;
* kriterij ljudski resursi – broj članova i zaposlenika - izjava sa popisom zaposlenih;
* kriterij ljudski resursi – poljoprivredna proizvodnja kao osnovna djelatnost - potvrda „Transakcija 117“ od HZMO (za OPG u kojima nositelj plaća doprinose za mirovinsko osiguranje na osnovu poljoprivrede) / rješenje o poljoprivrednoj mirovini ili potvrda HZMO o statusu poljoprivrednog umirovljenika;
* kriterij tehničko-tehnološka opremljenost – objekti za preradu primarnih poljoprivrednih proizvoda - dokaz o registraciji ili odobravanju objekta za preradu poljoprivrednih proizvoda;
* kriterij tehničko-tehnološka opremljenost – osiguranje proizvodnje - polica osiguranja postojeće poljoprivredne proizvodnje u 2017. i/ ili poljoprivredne proizvodnje u 2016.;
* kriterij obavljanja dopunske djelatnosti na OPG-u - izvod iz Upisnika dopunskih djelatnosti na OPG-u / dokaz o odobrenju objekta za dopunsku djelatnost ako je propisano;
* kriterij oblik poljoprivredne proizvodnje – proizvodnja unutar programa kvalitete – dokaz o obavljanju proizvodnje unutar programa kvalitete, a za ekološku proizvodnju rješenje o upisu u Upisnik proizvođača u ekološkoj proizvodnji poljoprivrednih i prehrambenih proizvoda (ako posjeduje) i Potvrdnica za prethodnu godinu.
1. **Dodatna dokumentacija vezana uz vrstu aktivnosti:**
* specifikacija ulaganja (samo ako se prijava podnosi za više aktivnosti);
* procjembeni elaborat građevine (samo kod kupnje gospodarskih objekata);
* dokaz o legalnosti gradnje - glavni projekt, izvedbeni projekt s troškovnikom i građevinska dozvola (samo kod izgradnje/ rekonstrukcije/ adaptacije objekata za koje je potreban dokaz o legalnosti gradnje);
* troškovnik (samo kod adaptacije unutrašnjosti objekta za koju ne treba dokaz o legalnosti gradnje);
* elaborat za radove koji se planiraju obaviti na uređenju zemljišta sa slikovnim materijalom i troškovnik za potrebne radove (samo za uređenje i poboljšanje kvalitete poljoprivrednog zemljišta);
* pozitivna analiza tla s prijedlogom melioracijske gnojidbe (samo za podizanje novih trajnih nasada);
* izvod iz Vinogradarskog registra Agencije za plaćanje u poljoprivredi (samo za ulaganja u postojeći vinograd).

Prijava mora sadržavati svu dokumentaciju navedenu u točki 1. i točki 2. podtočkama 1.do 5.ovog natječaja.

Dokumentacija navedena u točki 2. podtočki 6., te u točkama 3. i 4. prilaže se ovisno o vrsti aktivnosti koja se prijavljuje kao dokaz ispunjavanja kriterija i uvjeta propisanih ovim natječajem.

Sva dokumentacija koja se prilaže Javnom natječaju može biti u izvorniku ili preslici.

|  |
| --- |
| **7. POSTUPAK ODOBRAVANJA POTPORA** |

* Postupak dodjele potpora male vrijednosti se sastoji od sljedećih faza:

1. administrativne provjere prijave;

2. procjene poslovnog plana prema propisanim kriterijima;

3. utvrđivanja Liste korisnika za dodjelu potpora male vrijednosti.

* Gradski ured za poljoprivredu i šumarstvo (dalje u tekstu: Ured) obavlja administrativnu provjeru prijava po redoslijedu zaprimanja i do iskorištenja sredstava, te poziva podnositelje nepotpunih prijava da u roku od 8 dana svoje prijave dopune.
* Za prijave koje su potpune i pravovremene Ured će obaviti procjenu poslovnog plana prema propisanim kriterijima iz Priloga 2. ovog natječaja.
* Ured dostavlja Povjerenstvu za dodjelu sredstava potpore male vrijednosti za primarnu poljoprivrednu proizvodnju (dalje u tekstu: Povjerenstvo) Izvješće o provedenoj administrativnoj provjeri prijave i procjeni poslovnog plana sa obrazloženjem broja dodijeljenih bodova na razmatranje i utvrđivanje Prijedloga liste korisnika potpora male vrijednosti.
* Povjerenstvo razmatra i utvrđuje koje prijave na natječaj ispunjavaju uvjete i kriterije iz natječaja, te predlaže gradonačelniku utvrđivanje liste korisnika potpora male vrijednosti.
* Na listu korisnika potpora male vrijednosti neće se uvrstiti podnositelji prijava:
* koji podnesu prijavu nakon iskorištenja sredstava osiguranih u Proračunu Grada Zagreba za 2017. odnosno kasnije od 1.5.2017.,
* koji podnesu prijavu na natječaj koja ne sadrži sve podatke, dokumentaciju i popunjene obrasce određene ovim natječajem, odnosno podnesu prijavu za koju se prilikom administravine provjere utvrdi da sadrži netočne podatke ili da je priložena neistinita dokumentacija,
* koji ne ispunjavaju uvjete za prijavitelje iz točke 3. ovog natječaja,
* koji podnesu prijavu za aktivnosti koje nisu utvrđene kao prihvatljive aktivnosti u točki 4. ovog natječaja,
* koji podnesu prijavu na način suprotan točki 5. ovog natječaja,
* kojemu je poslovni plan procijenjen s manje od 35 bodova prema utvrđenim kriterijima bodovanja,
* koji ima dugovanja prema Gradu Zagrebu i koji ne vodi zakonito financijsko poslovanje,
* koji je korisnik dosadašnjih potpora Grada Zagreba, a prethodno odobrena proračunska sredstva Grada Zagreba nije utrošio namjenski i u skladu s ugovorom, odnosno koji je iz drugih razloga izgubio pravo na dodjelu gradskih poticajnih sredstava u poljoprivredi i šumarstvu,
* koji je zatražio potporu za aktivnost za koju su sredstva već u cijelosti odobrena iz proračuna Europske unije, državnog proračuna ili proračuna Grada,
* ako u trenutku odobrenja u Proračunu Grada Zagreba nisu osigurana dostatna proračunska sredstva, odnosno ako bi se dodjelom novih potpora male vrijednostipremašila gornja granica za potporu male vrijednostijednom korisniku utvrđena u točki 2. ovog natječaja ili gornja vrijednost na nacionalnoj razini utvrđena u Prilogu Uredbe (EU) br. 1408/2013.

Podnositelj prijave koja neće biti uvrštene u Listu korisnika za dodjelu potpora bit će o istome pisano obaviješteni.

* Gradonačelnik Grada Zagreba odlučuje o dodjeli potpora zaključkom o utvrđivanju liste korisnika potpora male vrijednosti za primarnu poljoprivrednu proizvodnju na temelju prijedloga Povjerenstva.

|  |
| --- |
| **8. OBAVJEŠTAVANJE O REZULTATIMA NATJEČAJA** |

Liste korisnika potpora male vrijednosti bit će objavljene na web-stranici Grada Zagreba ([www.zagreb.hr](http://www.zagreb.hr)) i sadržavat će sljedeće podatke:

* podatke o korisniku potpore,
* aktivnost za koju se potpora odobrava,
* iznos potpore.

Korisnici potpora bit će obaviješteni pisanim putem o iznosu dodijeljene potpore male vrijednosti.

|  |
| --- |
| **9. UGOVOR O KORIŠTENJU POTPORA** |

Na temelju utvrđene Liste korisnika potpora male vrijednosti sa korisnicima će se sklapati ugovori o korištenju potpore male vrijednosti kojima se uređuje način isplate potpore i potrebna dokumentacija za isplatu, rok za početak i dovršetak aktivnosti, produženje roka, prihvatljivi troškovi, kontrola utroška sredstava, izmjene i dopune ugovora, raskid ugovora, rješavanje sporova, te povrat sredstava u slučaju nevraćanja neutrošenih ili nenamjenski utrošenih sredstava.

Potpora male vrijednosti smatra se dodijeljenom u trenutku kada se sklopi ugovor o korištenju potpore male vrijednosti.

Ako se korisnici potpora male vrijednosti ne odazovu pozivu na sklapanje ugovora o korištenju u roku od 30 dana od dana primitka poziva smatrat će se da su odustali od natječaja o čemu će biti obaviješteni pisanim putem.

|  |
| --- |
| **10. KUMULACIJA POTPORA**  |

Ako se poduzetnik bavi primarnom proizvodnjom poljoprivrednih proizvoda i također djeluje u jednom ili više sektora ili ima druge djelatnosti obuhvaćene područjem primjene Uredbe (EU) br. 1407/2013, ta se Uredba primjenjuje na potporu koja se dodjeljuje u vezi s tim drugim sektorima ili djelatnostima, pod uvjetom da je razdvajanjem djelatnosti, aktivnosti ili troškova u poslovnom planu osigurano da primarna proizvodnja poljoprivrednih proizvoda ne ostvaruje korist od potpora male vrijednostikoje se dodjeljuju u skladu s tom Uredbom.

Potpore male vrijednostine kumuliraju se s državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet ili iznos potpore koji je u konkretnim okolnostima svakog pojedinog slučaja utvrđen uredbom o skupnom izuzeću odnosno odlukom Komisije.

|  |
| --- |
| **11. ADMINISTRATIVNA I TERENSKA KONTROLA**  |

Administrativnu i terensku kontrolu provodi Gradski ured za poljoprivredu i šumarstvo prije i nakon odobrenja potpora male vrijednosti u razdoblju od 5 godina nakon isplate sredstava.